oddelenia MUDr. Anna Vidóová charakterizovala uplynulé sviatočné dni, ako každé iné. Výnimkou bol len utorok, kedy záchranári vyrazili na pomoc desaťkrát, v noci šesťkrát. "Išlo najmä o ochorenia psychického charakteru, nervozity a akútne psychózy. Priamy súvis so sviatkami však v týchto prípadoch neexistuje. V ostatných dňoch sme zaznamenali priemerný počet výjazdov," skonštatovala A. Vidóová. Na sklonku tohto roku sa počas sviatkov vyhýbali záchranárom prípady z nadmerného požitia alkoholických nápojov a taktiež omrzliny. Časť silvestrovskej služby strávia zdravotníci na rožňavskom námestí, kde sa už tradične zíde množstvo oslavujúcich ľudí.
Revúcki záchranári neabsolvovali počas vianočných sviatkov zvýšený počet výjazdov. Podľa primárky MUDr. Tatiany Vigodovej zasahovali väčšinou pri zhoršení chronických stavov, pádoch a úrazoch. V týchto dňoch sa pripravujú na silvestrovskú noc, počas ktorej býva zvýšený počet úrazov. "Hoci sme pripravení na úrazy v dôsledku použitia zábavnej pyrotechniky, potešíme sa, keď žiadne nebudú. Nespomínam si, že by sa stal vážny úraz práve z tohto dôvodu," dodala T. Vigodová.
Najdôležitejšie správy z východu Slovenska čítajte na Korzar.sme.sk.